cyanic-selkie/wikianc huggingface dataset:
עדנה קרבאפל
הדמות
ב-25 באוקטובר 2013 נפטרה מדבבת הדמות, מרשה וואלאס, ולאור זאת, נאלצו המפיקים להוציא את דמותה של קרבאפל מהסדרה. בפרק השלישי בעונה ה-25 כתב בארט בפתיח כעונש על הלוח "אנחנו מתגעגעים אלייך גברת ק." בפנים עצובות ואף הפרק עצמו הוקדש לזכרה. בפרק האחרון באותה עונה, חולם עליה נד פלנדרס ובתום החלום, אומר שהוא מתגעגע אליה. נלסון מאנץ, אשר נקלע למקום במקרה, מודה שגם הוא מתגעגע אליה.
חיי האהבה של עדנה
אחד מנושאי הסדרה הוא חיפושיה הבלתי נלאים של עדנה אחר זוגיות. היא גרושה; בפרק "Separate Vocations" היא מציינת שבעלה ברח עם יועצת הנישואין שלהם. בפרקים המוקדמים היא מוצגת כאישה בעלת דחפים מיניים אגרסיביים מאוד; בפרק "Flaming Moe's" היא מופיעה כשזרועותיה כרוכות סביב שני מלחים בפארודיה על הסדרה "צ'ירס", ומנסה להתחיל הן עם המתופף של להקת ארוסמית' ג'ואי קראמר והן עם הומר סימפסון. בפרק "Bart's Friend Falls in Love", בו הילדים צופים בקלטת לחינוך מיני, היא מפטירה בזלזול: "היא מזייפת". עוד, כשנשאלה על ידי נלסון מדוע אינה חיה עם "מר קרבאפל" באותו הפרק, היא ענתה לו שהוא "רדף אחר דבר-מה קטן וצמרירי במורד מחילת הארנב". בפרק "One Fish, Two Fish, Blowfish, Blue Fish" היא מופיעה בסצנה לוהטת עם שף סושי יפני במושב האחורי של מכוניתה. הפרק "Bart the Lover" היה הפרק הראשון בו כיכבה כדמות מרכזית, ובו התפתחה לנגד עיננו דמותה ואישיותה. נראה שקרבאפל מחוזרת על ידי גברים רבים (ואף נשים, בפעם בה פאטי בובייה מפנטזת עליה בחלומה).
תמה נוספת היא מערכת היחסים של עדנה עם מנהל בית הספר היסודי סימור סקינר. בפרק "Grade School Confidential" היא פיתחה רומן סודי עם סקינר, רומן שכמעט והוביל לנישואין. מאז יחסה של קרבאפל כלפי סקינר נע בין תשוקה עזה לתיעוב. בסרט ניתן לראות אותה בהופעה של להקת גרין דיי, יושבת על כתפיו של סקינר לבושה חולצה עליה כתוב: "לא החבר שלי", עם חץ המורה אל סקינר.
בעונה ה-17 ("The Seemingly Never-Ending Story"), פלשבק מראה שקרבאפל הייתה במערכת יחסים עם מו סיזלאק כשעברה לראשונה לספרינגפילד, לפני שפגשה בסקינר או אפילו הפכה למורה. היא עמדה למסד את הקשר עמו אך שינתה את כוונותיה כשפגשה בתלמיד (בארט סימפסון) אותו חשבה לתלמיד מתקשה, דבר שהוביל לפרידתה ממו. בסוף הפרק עדנה ומו היו זוג שוב, לכעסו הרב של סקינר שתפס אותם מתמזמזים בשטח בית הספר. בפרק "Regarding Margie" קרבאפל וסקינר מופיעים כשהם מקיימים יחסי מין במגרש גולף. לאחר שהם מסיימים, היא פולטת לעברו "יום-ההולדת נגמר, סימור", ומדליקה סיגריה.
עדנה מצויה במערכת יחסים עם נד פלנדרז. במהלך הפרק ה-22 של העונה ה-22 "The Ned-Liest Catch", נד ועדנה מתחילים לצאת. גורל הזוג עבר להחלטת המצביעים באינטרנט, שתוצאותיה יתגלו בפתיחת העונה ה-23. מערכת היחסים הצליחה ובפרק 9 של עונה 23 היא התחתנה עם נד.
כתיבת הדמות
שמה של קרבאפל נבחר על ידי הכותבים המוקדמים של משפחת סימפסון וואלאס וולודארסקי וג'יי קוגאן, כמשחק לשון על שם הפרי תפוח בר (באנגלית: crabapple) וכמחווה למורה מיס קרבטרי מהסדרה "Our Gang" שהוקרנה בארצות הברית בשנות ה-30. כמו לדמויות רבות, גם לעדנה יש אמירה מזהה שחוזרת פעמים רבות בפרקי הסדרה; במקרה שלה מופיע צחוק קצר שהיא משמיעה בזלזול ("הא!").
קשיבות
קַשִּׁיבוּת, הידועה גם בשם מָיינְדְפוּלְנֶס (מאנגלית: Mindfulness) וסאטי (פאלי: सति), הוא שמה העברי של שיטת תרגול מדיטטיבי הכרוכה בהפניית הקשב באופן מכוון ובלתי שיפוטי לחוויות ותופעות המתרחשות ברגע. הקשיבות מתוארת כ"מודעות מכבדת ונטולת שיפוט", מודעות המתפתחת מתשומת לב שמופנית לרגע הנוכחי תוך קבלת החוויה ללא שיפוטיות. מקור השיטה והמושג בהגות ובתרגול הבודהיסטי, שם היא מצוינת כסעיף השביעי בדרך המתומנת הנאצלת.
מאז שנות השבעים של המאה ה-20 נערכו מחקרים רבים המצביעים על יעילות שילובה של מדיטציית קשיבות בטיפולי פסיכותרפיה -בטיפול במצבי מצוקה, חרדה, דיכאון ומגוון מצבים נפשיים וגופניים כגון הפחתת מתחים באמצעות מודעות קשובה (MBSR), טיפול קוגניטיבי מבוסס קשיבות (MBCT) ותרפיה התנהגותית דיאלקטית (DBT). זו אינה מדיטציה מרגיעה במובן הקלאסי, אלא תהליך של התבוננות פנימית עמוקה ופיתוח מודעות עצמית. תהליך המאפשר לנו לבחון את מה שקורה סביבנו תוך ריחוק מסוים וללא שיפוטיות עצמית.
תרומת הקשיבות
בעידן הדיגיטלי, בו אנו מוצפים בגירויים רבים שמתחרים על תשומת ליבנו, על הזמן שלנו ועל הקשב שלנו - תרגול הקשיבות תורם להשבת הריכוז והקשב לעצמנו ולסביבתנו ולהפחתת המתח והלחץ (Stress) המתלווים לכך.
מאפייני הקשיבות
בשיטת המיינדפולנס ניתן למנות ארבעה אפיונים מרכזיים :
תרגול קשיבות
מטרת תרגול הקשיבות היא להגביר את המודעות לתופעות המתרחשות ברגע התרגול, בין אם הן תופעות פנימיות לתודעה או חיצוניות.
יש למקד את תשומת הלב בצורה מוחלטת במקום שנבחר, ולא למקום שאליו היא "בורחת". זהו אימון בריכוז שדורש משמעת תחילה.
תרגול קשיבות מכיל, על פי רוב, את המרכיבים הבאים:
השהייה של השיפוטיות או הביקורתיות על מה שקורה בזמן התרגול.
ההתמקדות בנשימה או בגוף או בתחושות נותנת עוגן פנימי בכל רגע כשהמחשבות נודדות לדפוסים חוזרים. רוב השיטות לתרגול של קשיבות כוללות ההתמקדות בנשימה.
במסורת הבודהיסטית קיימות שיטות מדיטציה נוספות שכוללות תשומת לב לגוף, לתחושות, ולמצבי התודעה.
בגישות מערביות כמו MBSR ניתן דגש רב על קשיבות לתחושות הגוף הפנימיות כמו גם לפעולות יומיומיות כמו שטיפת כלים או צחצוח שיניים. הכוונה בזה היא לטפח קשיבות למה שעושים, תוך כדי הפעולה, ולהפחית את נדידת הקשב אל מחשבות וזכרונות.
תרגולי מדיטציה מתקדמים יותר לטיפוח קשיבות יכללו מודעות פתוחה לכל מה שמתרחש כאן ועכשיו, בלי לתת קדימות לאף גירוי פנימי או חיצוני. קשיבות כזו נודעת גם בשם מודעות ללא-בחירה.
טיפול דיאלקטי התנהגותי נועד לתמוך בחשיבה מאוזנת בין חשיבה לוגית לאימפולסיביות רגשית. תרגול של קשיבות במסגרת טיפול כזה מוביל את האדם לתחושה של רוגע, שלמות ויכולת לחוות את הרגע ללא כניעה לרגשות חזקים, מצד אחד, וללא תחושת ניכור, מהצד השני.
קשיבות בחינוך
מיינדפולנס הולך ונפוץ היום גם במסגרות חינוכיות בקרב ילדים - למן גילאי גן ועד לחינוך הגבוה בישראל ומחוצה לה. ילדים בימינו חיים בעולם מוצף בגירויים חיצוניים (טלוויזיה, טבלט, קונסולות משחקים, מחשבים), שעלולים להוביל לקשיי ריכוז. אחת הדרכים לעודד ילדים להפחית את השפעת הגירויים החיצוניים הנ"ל היא באמצעות תרגול קשיבות. הקשיבות מעודדת ריכוז ומלמדת את הילדים דרכים להתמודד עם רגשותיהם.
קשיבות תוך עיסוק במלאכה או יצירה
אימון של תשומת הלב בקשיבות יכול להעשות תוך כדי פעילות שגרתית כמו שטיפת כלים, מלאכות יד, והליכה. היבט זה של קשיבות כולל הבאה של תשומת הלב אל מה שעושים בזמן הפעולה, מבלי לתת לה לנדוד אל מחשבות אחרות. במחקר שערך the British Journal of Occupational Therapy מוצע לעסוק במלאכת יד בזמנים קבועים כי נמצא שהעיסוק בה משפר את מצב הרוח ומגביר את תחושות הרוגע. בין הפעילויות המומלצות, חיתוך נייר, מקרמה, הכנת ספרי הדבקה, תפירה איטית.
Love Me Again (שיר של ריי)
Love Me Again (בעברית: תאהב אותי שוב) הוא סינגל שהוקלט על ידי הזמרת-יוצרת הבריטית ריי. השיר יצא לאור ב-2 באוגוסט 2019, על ידי חברת התקליטים פולידור רקורדס, כסינגל ראשון מתוך האלבום Euphoric Sad Songs.
נכון לינואר 2022, השיר הושמע למעלה מ-28 מיליון פעמים בספוטיפיי.
EMI רקורדס
EMI רקורדס (באנגלית: EMI Records; לשעבר EMI רקורדס בע"מ) היא חברת תקליטים רב-לאומית בבעלות יוניברסל מיוזיק גרופ. היא נוסדה במקור כחברת דגל בריטית על ידי חברת המוזיקה באותו שם בשנת 1972, והושקה בינואר 1973 כיורשת של חברות התקליטים שלה קולומביה ופרלופון. חברת התקליטים הושקה מאוחר יותר ברחבי העולם. יש לה סניף בהודו בשם "EMI רקורדס הודו", בניהולו של הבמאי מוהיט סורי . בשנת 2014, יוניברסל מיוזיק יפן החזירה את חברת התקליטים לפעול ביפן, כיורשת של EMI רקורדס יפן. ביוני 2020, יוניברסל חידשה את EMI רקורדס כיורשת של וירג'ין EMI, כאשר וירג'ין רקורדס פועלת כעת ביחד עם EMI רקורדס.
אנאבלה יעקב
אַנַאבֶּלָה יעקב-קלנר (26 במאי 1941 – 21 בנובמבר 2019) הייתה שחקנית תיאטרון ישראלית.
ביוגרפיה
נולדה ברומניה לאב כנר ולאם עקרת בית. בוגרת בית הספר לאמנויות בבוקרשט. ב-1963, כשהייתה בת 22, עלתה לישראל עם הוריה.
יעקב החלה את דרכה כשחקנית בישראל, כשהשתתפה במופעים שהעלה שמעון דז'יגאן. בין היתר, גילמה אז את לאה בהצגה ביידיש "הדיבוק" בהפקה היחידה של העלאת מחזה זה בשפה היידית בישראל. עם סיום לימודי העברית, שיחקה ב"תיאטרון השדרה" של מנחם גולן.
בשנת 1967 הייתה מועמדת לפרס כינור דוד. בשנת 1999 זכתה בפרס אדית וישראל פולק ובשנת 2000 יצגה את ישראל בפסטיבל הסרטים הבינלאומי בסלוניקי כשחקנית ראשית בסרט "הו, חיים חיים".
בשנת 1992 הצטרפה יעקב לתיאטרון יידישפיל ומאז משתתפת במרבית הצגותיו תחת שם הבמה אנאבלה. ב-1995 השתתפה בהצגה "מירל'ה אפרת" מאת יעקב גורדין, ב-1997 השתתפה בהצגה "סנדר בלאנק ויורשיו" מאת שלום עליכם וב-1999 בהצגה "קשה להיות יהודי" לצד מוניקה ורדימון וישראל טרייסטמן. ב-2002 השתתפה בהצגה "הפרדס" מאת יוסף בר יוסף. ב-2003 גילמה אחות לצד שלמה בר אבא ומוני מושונוב בהפקה המשותפת לתיאטרון יידישפיל והבימה "הקומיקאים" מאת ניל סיימון בבימויו של אילן רונן.
ב-2004 גילמה דודה קולומביאנית בסרט שביים שי כנות וכתב רשף לוי "אהבה קולומביאנית" והשתתפה בהצגה "החזן מווילנה". ב-2005 השתתפה בהצגה "אהבה אחרונה" על פי יצחק בשביס זינגר וב-2008 בהצגה "ילדי הצל" מאת בן ציון תומר. ב-2011 השתתפה בסרטו של דן וולמן ע"פ ספרה של שולמית לפיד בעל אותו השם "גיא אוני" ושיחקה בהצגה "קופות הסתרים של נשות העיירה". ב-2013 שיחקה את פרציפלוכא, במחזה "סולומון גריפ" מאת חנוך לוין. באותה שנה השתתפה בתפקיד אורח בקומדיית המצבים "בלתי הפיך" בערוץ 2 ובסדרת הטלוויזיה "המגפה" בבימויו של ימי ויסלר ב-HOT. ב-2014 השתתפה בסרט "מיתה טובה" שכתבו וביימו שרון מימון וטל גרניט ושיחקה במחזה המוזיקלי "געבירטיג" מאת יהושע סובול. ב-2015 שיחקה בהצגה "מועדון האלמנות העליזות" מאת איוון מנצ'ל בתפקיד דוריס, לצד מרים זהר. זכתה בפרס מפעל חיים לשנת 2019 מטעם הרשות הלאומית לתרבות היידיש. אנאבלה נפטרה ב-21 בנובמבר 2019. הייתה גרושה ואם לבת.
Kill This Love (שיר)
Kill This Love (בעברית: להרוג את האהבה הזו) הוא סינגל שהוקלט על ידי להקת בנות הקיי-פופ הדרום קוריאנית בלאקפינק. השיר יצא לאור ב-4 באפריל 2019, על ידי חברות התקליטים אינטרסקופ רקורדס ו-YG אנטרטיינמנט, כסינגל הראשון מתוך המיני-אלבום השלישי שלה, Kill This Love.
הר אנדרומדה (אלברטה)
הר אנדרומדה (באנגלית: Mount Andromeda) הוא הר הממוקם בשטח שדה הקרח קולומביה על הגבול בין הפארק הלאומי באנף, והפארק הלאומי ג'ספר, בהרי הרוקי הקנדיים, בשטח פרובינציית אלברטה שבקנדה. ניתן לראות את ההר מהכביש המהיר אייספילדס, והוא ממוקם דרומית מערבית להר אתבסקה, בסמוך למעבר סונואפטה. גובהו של ההר 3,450 מטרים, והוא ההר ה-20 בגובהו באלברטה.
Kill This Love (שיר)
השיר הגיע למקום הראשון במצעד שירי העולם הדיגיטליים.
הר אנדרומדה (אלברטה)
שמו של הר אנדרומדה ניתן לו בשנת 1938 על ידי רקס גיבסון (Rex Gibson), הנשיא לשעבר של המועדון האלפיני של קנדה על שם אנדרומדה, אשתו של פרסאוס במיתולוגיה היוונית.
Kill This Love (שיר)
רקע וכתיבה
השיר נכתב על ידי טדי פארק ובקו בום והופק על ידי טדי פארק, אר. טי, 24 ובקו בום גם כן. הביקורות שהופנו כלפי השיר היו חיוביות, תוך שהוא דורג בשלל רשימות סוף שנה של אתרי מוזיקה ומגזינים שונים. מגזין Paper העניק לשיר את תואר "שיר השנה של שנת 2019".
הר אנדרומדה (אלברטה)
הראשונים שטיפסו על ההר היו וו. ר. היינסוורת' (W.R. Hainsworth), ג'י. פ. לימן (J.F. Lehmann), ו-מ. מ. סטרומיה (M.M. Strumia) בשנת 1930.
Kill This Love (שיר)
רקע וכתיבה
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-330 מיליון השמעות.
יחסי סוריה–סרביה
יחסי סוריה–סרביה הם היחסים שבין הרפובליקה הערבית הסורית לרפובליקה של סרביה.
יחסי המדינות
סוריה היא חברה בארגון המדינות הבלתי-מזדהות, וסרביה היא משקיפה בארגון.
רוב הסרבים הגרים בסוריה הן נשים שנשואות לסורים. נכון ל-2012, משרד החוץ הסרבי אומד את מספרן בכמה מאות. רוב הנישואין קרו בשל היחסים הקרובים שהיו בזמן שלטון הקומוניזם בין מדינות ערב ובין מדינות קומוניסטיות כמו יוגוסלביה.
במחצית הראשונה של 2013, ביקשו 432 פליטים מסוריה מקלט בסרביה, בשל מלחמת האזרחים בסוריה.
נציגות דיפלומטית
לסרביה יש שגרירות הממוקמת בדמשק.
לסוריה יש שגרירות הממוקמת בבלגרד.
רפי ביאר
רפי ביאר (נולד ב-20 בינואר 1952) הוא קרדיולוג ומצנתר ישראלי וחוקר ביו-רפואי של מערכות הלב, בשנים 2006–2019 כיהן כמנהלו של רמב"ם - הקריה הרפואית לבריאות האדם (המרכז הרפואי רמב"ם). כיהן כפרופסור מן המניין (כיום פרופ' אמריטוס) בפקולטה להנדסה ביו-רפואית והיה הדיקן של הפקולטה לרפואה בטכניון. שותף מנהל בקרן ההשקעות ALIVE ונשיא אגודות הידידים הבינלאומיות של רמב"ם.
ביוגרפיה
ביאר נולד בפתח תקווה לרינה וד"ר חיים ביאר, אורולוג בבית החולים שיבא, וגדל בתל אביב, שם התחנך בבית הספר אחד העם ובתיכון עירוני א. התקבל לעתודה האקדמית, ובמסגרתה למד רפואה בבית הספר לרפואה באוניברסיטת תל אביב, ולאחר מכן שירת בצה"ל כרופא צבאי בגולני וביחידות שדה אחרות. בהמשך למד הנדסה רפואית בטכניון והשלים תואר דוקטור למדעים בהנחייתו של אורי דינר בתחום ההחייאה והסיוע ללב הכושל. ביאר החל את התמחותו במחלקה פנימית ברמב"ם, השלים התמחות בקרדיולוגיה באוניברסיטת ג'ונס הופקינס ועסק במחקר בתחום ההחייאה והסיוע ללב הכושל, דימות הלב באמצעות תהודה מגנטית גרעינית וחקר המכניקה של הלב.
עם שובו לישראל השתלב כרופא בכיר ברמב"ם ועסק במחקר בתחום ההנדסה הרפואית והמערכת הקרדיווסקולרית ביחידה להנדסה רפואית בטכניון, שם הקים לימים את המכון לחקר מערכות הלב יחד עם שמואל זיידמן. בשנים 1991–1992 השתלם בתחום הקרדיולוגיה הפולשנית בבית החולים האוניברסיטאי שבקלגרי. במהלך השבתון המשיך את עבודתו בדימות הלב באמצעות תהודה מגנטית גרעינית, כמו גם במחקרים בתחום המכניקה של חדרי הלב. בשנת 2008 השלים לימודיו בתחום בריאות הציבור באוניברסיטת ג'ונס הופקינס והוכתר בתואר M.P.H.
דיקן הפקולטה לרפואה
בשנת 1995 קודם לפרופסור מן המניין בפקולטה להנדסה ביו-רפואית בטכניון ושנה לאחר מכן התמנה למנהל היחידה לקרדיולוגיה פולשנית במכון הקרדיולוגי ברמב"ם והצטרף לפקולטה לרפואה. בשנת 1999 נבחר לדיקן הפקולטה לרפואה וכיהן בתפקיד במשך 6 שנים. אחד מהישגיה הבולטים הפקולטה בזמן כהונתו היה זכייתם של אברהם הרשקו ושל אהרן צ'חנובר בפרס נובל לכימיה לשנת 2004. ביאר התמקד בהידוק שיתוף הפעולה בין הקליניקה לבין ההנדסה הביו-רפואית והיה יוזם ומקים תוכנית שיתוף הפעולה בין הטכניון ובין אוניברסיטת ג'ונס הופקינס בתחום מדעי הרפואה והנדסה ביו-רפואית. בשנת 2005 זכה בפרס אגודת המלומדים של אוניברסיטת ג'ונס הופקינס על הקמת התוכנית ועל הישגים בינלאומיים יוצאי-דופן.
מנהל רמב"ם
בתחילת 2006 מונה למנהלו של המרכז הרפואי רמב"ם, אותו הנהיג תחת אש במלחמת לבנון השנייה. הוא חזה ויישם את תוכנית הפיתוח של הקריה הרפואית, "חזון אדם", אשר נהגתה יחד עם איתן ורטהיימר, ובמסגרתה הוקמו בית חולים תת-קרקעי ממוגן ל-2000 חולים ע"ש סמי עופר, המתקן היחיד מסוגו בעולם, נחנך חדר מיון ממוגן עם יחידת טראומה, בית חולים לילדים ע"ש רות רפפורט, בית חולים אונקולוגי ע"ש יוסף פישמן ובית חולים למחלות לב ע"ש אייל עופר. במרכז החזון הוקם מגדל תגליות הבריאות ע"ש הלמסלי - מרכז למחקר יישומי בשיתוף הטכניון ואוניברסיטת חיפה ובשילוב התעשייה. למימושם של מיזמים אלה גייס ביאר סכום של למעלה מ-500 מיליון דולר. כמנהל רמב"ם עסק בפיתוח היזמות והקים ב-2014 את חברת היישום רמב"ם מד-טק וב-2017 את חממת מיינד-אפ בשיתוף מדטרוניק, IBM, פיטנגו ואימפקט פירסט. עד 2020 הקימה החממה 12 חברות הזנק.
בפברואר 2019 סיים כהונתו כמנהל המרכז הרפואי ולאחר שבתון בג'ונס הופקינס התמנה לנשיא אגודות הידידים הבינלאומיות של רמב"ם והמשיך לסייע בתחומי המחקר. הוא הוחלף על ידי ד"ר מיכאל הלברטל.
בשנת 2019 הוענק לביאר התואר ד"ר לשם כבוד מטעם אוניברסיטת חיפה.
נשוי לדליה ביאר, עובדת סוציאלית במקצועה, ולהם ארבעה ילדים, בתו היא הזמרת חגית ביאר שהתחרתה בתוכנית הריאליטי "גריז".
טורגנה חאטון
טורגנה חאטון (?-1246) הייתה אשתו של אוגדיי חאן וחאטון (נקבה המשמשת כחאן) האימפריה המונגולית לאחר מותו של בעלה אוגדיי חאן.
רפי ביאר
תחומי מחקריו
תחומי העניין במחקריו של ביאר הם המערכת הקרדיווסקולרית, זרימת דם כלילית, טיפול בתותבים, בחסימות עורקיות, קרדיולוגיה פולשנית, הדמיה ואנליזה תלת־ממדית של הלב ורובוטיקה בצנתורים. ביאר פרסם למעלה מ-230 מאמרים מדעיים ו-15 ספרים בתחום חקר הלב וברשותו מספר רב של פטנטים.. ביאר היה המייסד והעורך הראשי של ה-International Journal of Cardiovascular Interventions ובהמשך שינה את ייעודו ל-Acute Cardiac Care. כמו כן מכהן כחבר מערכת ומבקר בעיתונים מדעיים בתחום הקרדיולוגיה וההנדסה הרפואית. ייסד בשנת 1995 סדרה של כינוסים בינלאומיים שנושאם "חידושים בקרדיולוגיה פולשנית". כינוסים אלו העמידו את הקהילה המדעית הישראלית בשורה הראשונה בתחום הקרדיולוגיה ותרמו באופן ניכר לפרסום הבינלאומי של הפעילות האקדמית-רפואית בישראל. הכינוסים בתחום החדשנות הרפואית שמתקיימים מדי שנה מחזקים את המוניטין של ישראל בתחום הסטרט-אפים בקרדיולוגיה. אף שהוא אוחז בתפקידים ניהוליים ואקדמיים רבים ממשיך ביאר בצנתורי הלב, עם פעילות רציפה בחדר הצנתורים, ובפרט בצנתורים אבחנתיים וטיפוליים במחלה כלילית מורכבת וטיפול בסטנטים בעורקי הצוואר.
טורגנה חאטון
ביוגרפיה
הייתה אשתו הראשונה של קודו בנו של טוקטוי ממנהיגי שבט המרקיטים (מרקידים) המונגולי. לאחר איחוד השבטים על ידי ג'ינגיס חאן, לקח אותה ג'ינגיס חאן לאישה לבנו אוגדיי חאן.
רפי ביאר
תחומי מחקריו
בשנת 2002 הקים את חברת "קורינדוס", שפיתחה זרוע רובוטית לביצוע צנתור בלי שהרופא ימצא בחדר הצנתור.
טורגנה חאטון
כחאטון
לאחר מות בעלה אוגדיי היא הפכה להיות חאטון האימפריה המונגולית. אחד הצעדים הראשונים שלה כחאטון היה שינוי ורפורמות בחוקה המגבילה והאכזרית של האימפריה המונגולית. לאחר מכן הדיחה את ילו חוסי מתפקידו כראש שבטי המונגולים.
מותה
ככל הנראה היא מצאה את מותה בשבועות הראשונים לשלטון בנה גויוק חאן. ככל הנראה בהיתקלות בינה לבין כוחותיו של בנה.
ישיבת הליכות עולם
ישיבת הליכות עולם היא ישיבה תיכונית תורנית פנימייתית ביישוב קרני שומרון. הישיבה הוקמה בשנת תש"ס. את הישיבה מנהל ראש הישיבה הרב אייל הראל.
מיקום הישיבה
הישיבה נמצאת בקרני שומרון, בצמוד לישיבת בני עקיבא השומרון החולקות ביחד את השטח עליו הן בנויות.
סדר היום
היום נפתח בלימוד גמרא בעיון, בשיעור ולאחר מכן בסדר בוקר. צורת הלימוד היא בעיון בשיטות הראשונים והאחרונים, והגעה לפסיקת ההלכה. בהמשך היום מתקיימים שיעור אמונה, חינוך, תנ"ך, הלכה ועוד. מדי פעם מתקיימים גם שיעורים בנושאים אקטואליים. בשיעורי הצהרים ובסדר צהרים נלמדת מסכת נוספת בבקיאות, ומדי שבוע מתקיים מבחן על הדפים שנלמדו. בסדרי בקיאות משמשים התלמידים הבוגרים חברותות לתלמידי החמישית. אחד ממבצעי הלימוד נערך בישיבה לקראת פורים ונקרא "הדור קבלוה", שבו חוזרים התלמידים במשך כמה ימים אינטנסיביים על דפי הגמרא שנלמדו בזמן חורף בעל פה. מבצע נוסף בישיבה נקרא "סיני" שבו נבחנים התלמידים במשך השנה על דפי גמרא ומשנה. בימי חמישי נערך בישיבה לעיתים משמר לתוך הלילה, כאשר רבים מתלמידי הישיבה נשארים ללמוד כל הלילה, ואף עורכים בעצמם חבורות לימוד. בסדרי ערב מתקיימים שיעורים של הר"מים, חבורות של תלמידי השמינית, שיעור דף יומי, ותלמידים אחרים לומדים בחברותות.
עיקר לימודי הבגרות הם אחר סדר צהרים. תלמידי הישיבה לומדים גם את לימודי התיכון, רבים מהם עושים 5 יחידות באנגלית ובמתמטיקה. בנוסף קיימות בישיבה מגמות פיזיקה, ארץ ישראל, ביולוגיה, מחשבים, ערבית ומוזיקה.
על הישיבה
בישיבה לומדים בכיתות ט-יב. בכל שכבה יש כיתה אחת, ולכל כיתה ישנו מדריך שגם גר יחד עם התלמידים בפנימיה. בשעות הערב מתקיימים חוגים שונים, ערבי כיתה ומפגשים בבתי הרמי"ם. מתקיימים מספר ימי טיול בשנה, ושני טיולים שנתיים הכוללים לינה. הישיבה שייכת למוסדות "עליית הנוער". רוב תלמידי הישיבה פעילים בתנועות הנוער בני עקיבא, אריאל ועזרא.
בוגרי הישיבה ממשיכים במסגרות ישיבתיות, ולעיתים מבקרים באירועים שנתיים כמו שבת בוגרים ושמחת בית השואבה. בנוסף, תלמידים רבים שומרים על קשר עם צוות הישיבה.
הצוות החינוכי
בראש הישיבה עומד הרב אייל הראל. הרב אייל למד בישיבת ההסדר בקרני שומרון, תלמידו של הרב שמואל הבר, ומשמש בתפקיד מעל 15 שנה. מנהל התיכון הוא הרב יצחק (איציק) הולנדר.
הצוות כולל גם מנהל פנימייה, יועץ חינוכי, מדריך לכל כיתה, עובד סוציאלי ואם בית.
דלקת קרום המוח
דלקת קרומי המוח המוכרת גם בתור: דלקת עוצבה ו-מנינגיטיס (מיוונית: μῆνιγξ - ממברנה, או קרום + הסיומת itis- שמשמעותה דלקת) היא מחלה דלקתית חריפה של הקרומים הרכים של המוח וחוט השדרה, הנגרמת בעיקר בשל זיהום חיידקי ונגיפי, אולם במקרים מסוימים גם ממיקרואורגניזמים אחרים דוגמת פטרייתי וטפילי ולעיתים נדירות גם כתוצאה ממחלות לא זיהומיות ומשימוש בתרופות מסוימות. דלקת קרום המוח נחשבת למחלה מסכנת חיים שדורשת התערבות רפואית מיידית.
הגורמים לדלקת קרומי המוח
עיקר דלקות קרום המוח נגרמות כתוצאה מזיהום של מיקרואורגניזמים ממקור חיידקי ונגיפי. במקרים מסוימים המחלה עלולה להתפתח כתוצאה מזיהום פטרייתי וטפילי, ולעיתים נדירות כתוצאה משימוש בתרופות מסוימות ועל רקע מחלות לא זיהומיות מסוימות. המונח דלקת אספטית של קרום המוח (Aseptic meningitis) מתייחס למצב בו לא נמצאה עדות לנוכחות חיידקית במוקד הדלקת. לכן מונח זה מתייחס לרוב לזיהום נגיפי בקרומי המוח, למצב בו לא התאפשר תרבות מזהם חיידקי בקרקע מזון בעקבות טיפול אנטיביוטי אינטנסיבי, וכן למצב של דלקת קרום המוח שלא על רקע גורם זיהומי כלשהו.
חיידקים
שכיחות מיני החיידקים שגורמים לדלקת קרום המוח משתנה בהתאם לקבוצת גיל החולה. שני חיידקים אלה אחראים לכ-80% מכלל דלקות קרום המוח בקרב מבוגרים.
פטריות
באוכלוסייה מבוגרת וכן במדוכאי מערכת חיסון עלולה להתפתח דלקת קרום המוח על רקע של זיהום פטרייתי. להלן הפתוגנים הפטרייתיים השכיחים:
טפילים
אאוזינופיליה גבוהה בנוזל ה-CSF עלולה להעיד על דלקת קרום המוח על רקע טפילי. דלקת קרום המוח על רקע טפילי עלולה לנבוע בעקבות זיהום בטפילים רב-תאיים (תולעים טפיליות), או חד-תאיים (פרוטוזואה). להלן הפתוגנים הטפיליים השכיחים:
תסמינים
בדלקת קרום המוח על רקע זיהום חיידקי התסמינים השכיחים של המחלה הם כאב ראש חזק מאוד, קשיון בשרירי הצוואר שמונע את היכולת לכופף את הראש קדימה עד למצב בו הסנטר נוגע בבית החזה, חום גבוה, פוטופוביה, פונופוביה, ערפול חושים, טכיקרדיה, טכיפנאה, חולשה, צמרמורת, סחרחורת, בחילה והקאה.
דלקת קרום המוח על רקע זיהום ב-Neisseria meningitidis מתאפיינת במקרים רבים, בנוסף למפורט לעיל, בהופעה מוקדמת של חבורות מסוג פטכיה (petechia) וארגמנת (purpura) על פלג גוף תחתון, גפיים, רקמות ריריות ולחמיות. חבורות אלה אינן נעלמות כאשר לוחצים עליהן.
דלקת קרום המוח על רקע של זיהום בנגיפי Herpes simplex virus ו-Enteroviruses מתאפיינת במקרים רבים בהופעה של הרפס גניטלי ומחלת הפה והגפיים, בהתאמה.
שיעור ההדבקה הגבוה ביותר הוא בגיל 6-7 חודשים. 60% מהחולים הם בני פחות משנה ו-90% הם בני פחות מ-5 שנים.
סיבוכים מוקדמים
הסיבוכים הנפוצים ביותר בשלב המוקדם של דלקת קרום המוח על רקע של זיהום חיידקי כוללים, על פי רוב, אלח דם, תגובה דלקתית כלל מערכתית (SIRS), קרישה תוך-כלית מפושטת (DIC) שגורמת לעלייה בסיכון לדימומים רב-מערכתיים ולצניחת לחץ הדם. בדלקת קרום המוח על רקע של זיהום ב-Neisseria meningitidis מתפתחת לרוב הרעלת דם (Septicemia) חריפה שנקראת מנינגוקוקסמיה (Meningococcemia). קרישה תוך-כלית מפושטת ודימומים נרחבים עלולים להוביל במנינגוקוקסמיה לנמקים של הגפיים.
סיבוכים שכיחים נוספים הם: דלקת המוח, דלקת כלי דם, בצקת מוח, עלייה בלחץ תוך-גולגולתי, בקע מוחי, הידרוצפלוס ופרכוס אפילפטי.
סיבוכים מאוחרים
הסיבוך השכיח ביותר אחרי דלקת קרום המוח חיידקית הוא פגיעה בעצבי הגולגולת אשר שולטים, בין היתר, על תנועת עיניים, שרירי הפנים ושמיעה. לפיכך לקות שמיעה הוא סיבוך נפוץ אחרי דלקת קרום המוח על רקע של זיהום חיידקי, ויש לערוך לילד בדיקת שמיעה לאחר חלוף המחלה. אחוז הפגיעה במערכת העצבים המרכזית כתוצאה מדלקת המוח וכלי הדם שמזינים אותו בזמן דלקת קרום המוח אינו מבוטל; קרישה תוך-כלית מפושטת עלולה לגרום ליצירת פקקת בכלי הדם שמזינים אזורים שונים במוח ולגרום לנמלול, לאיבוד תחושה ולפגיעה בתפקוד איברים שנשלטים על ידי אותו אזור במוח שסבל מאיסכמיה.
לכן במקרה של חשד בדלקת קרום המוח, יש הכרח להגיע לאבחנה במהירות האפשרית, ולהתחיל מיד בטיפול תרופתי (אנטיביוטי, אנטי-ויראלי, אנטי-פונגלי, אנטי-פרזיטי) ו/או בטיפול תומך אחר.
אבחנה
חולה החשוד בדלקת קרום המוח אשר מגיע לבית חולים יעבור סדרה של בדיקות פיזיות בנוסף לבדיקות מעבדתיות לשם אימות המחלה ואיתור הגורם הספציפי לה.
טיפול
מרבית המקרים של דלקת קרום המוח נגרמים כתוצאה מזיהום ויראלי (נגיפי) - 85%. מחלה על רקע חיידקי (15%) היא דוהרת ומסכנת חיים ולכן במחלה חיידקית יחלו הצוותים הרפואיים במתן אנטיביוטיקה רחבת טווח עוד בטרם קבלת תשובת המעבדה המיקרוביולוגית באשר לגורם המחלה.
מניעה
דלקות קרום המוח על רקע חיידקי ונגיפי נחשבות למדבקות. עיקר ההדבקה בדלקת קרום המוח על רקע חיידקי מתרחשת על ידי יצירת אירוסולים (שיעול, עיטוש) וכן מגע קרוב עם החולה (נשיקה, אכילה ושתייה מכלים משותפים וכיוצ"ב), אולם אין המחלה מידבקת בהשוואה לשפעת ולכן שהייה בחדר עם חולה בדלקת קרום המוח לא תגרום בהכרח להדבקות. מרבית הזיהומים על רקע נגיפי מתרחשים כתוצאה מ-Enteroviruses, אשר מועברים על ידי מחזור צואה-פה ולכן הדרך הטובה ביותר למניעה של המחלה החיידקית והנגיפית היא על ידי שמירה על בידוד מגע עם חולה במחלה החיידקית והיגיינה נאותה.
במידה שהתרחשה חשיפה בין חולה בדלקת קרום המוח על רקע Neisseria meningitidis או Haemophilus influenzae מזן B לבין הסובבים אותו, מומלץ לתת טיפול אנטיביוטי מונע לכל האנשים שהיו במגע עם החולה בזמן מחלתו לפני שהחל לקבל טיפול אנטיביוטי. הטיפול המונע הוא על ידי מתן ריפמפיצין, או ציפרופלוקסצין דרך הפה. אין המלצה לטיפול מונע לאנשים שהיו במגע עם החולה בדלקת קרום המוח שנגרמה על ידי חיידקים אחרים.
חיסון
החיסון נגד Haemophilus influenzae מזן B, החיידק שטרם הכנסת החיסון לשוק היה אחראי למרבית מקרי תחלואה בילדים מתחת לגיל 5, מבוסס על יצירת נוגדנים נגד הקפסולה הפוליסכרידית של החיידק. בעקבות הכנסת חיסון זה לשוק ירדה התחלואה מחיידק זה בצורה משמעותית. החיסון נמצא בשגרת החיסונים של מדינת ישראל. החיסון ניתן ב-4 מנות בגילאים: 2 חודשים, 4 חודשים, 6 חודשים ו-12 חודשים. תינוק שהגיע לגיל 12 חודשים ולא קיבל את החיסון המלא - מספיקות עבורו שתי מנות חיסון בהפרש של חודשיים להשגת חסינות, ומעל גיל 15 חודש מספיקה מנת חיסון אחת להשגת חסינות מלאה. בצורה דומה, עם הכנסת החיסון כנגד החזרת, ירד אחוז החולים בדלקת קרום המוח על רקע Mumps virus בצורה משמעותית.
החיסון כנגד Neisseria meningitidis נמצא יעיל כנגד הזנים A, C, W135, Y. פיתוח חיסון כנגד זן B נתקל בקשיים רבים, שכן נמצא כי הקפסולה בזן זה משרה אימונוגניות נמוכה ביותר כלפי מערכת החיסון, דבר שמקשה בצורה משמעותית פיתוח תרכיבי חיסון כנגדה. לאחרונה פותחו שני חיסונים כנגד זן זה על ידי חברת נוברטיס (הטכנולוגיה נקנתה והחיסון מיוצר ומשווק על ידי GSK) חיסון שני פותח על ידי Pfizer והוא טרם משווק בישראל.
החיסון כנגד Streptococcus pneumoniae נמצא יעיל מאוד (98% הגנה) כנגד הזנים השכיחים בהקשר של דלקת קרום המוח (סרוטיפים: 6, 9, 14, 18, 23).
החיסון בקסרו (Bexsero) הוא החיסון הראשון בעולם שאושר למניעת תחלואה הנגרמת מהחיידק האלים (מנינגוקוק B) ילדים ומבוגרים הגיע לישראל. החיסון החדש נמכר באופן פרטי. תופעות הלואי השכיחות מאוד שלו (10% או יותר לכל אחת מהן) כוללות הפרעות באכילה, ישנוניות, בכי בלתי רגיל, כאב ראש, שלשול, הקאה, פריחה, כאב מפרקים, כאב שרירים, כאב באזור ההזרקה (כולל כאב המונע פעילות יומיום רגילה), חום גבוה, הרגשה כללית רעה. דיון במשרד הבריאות על הכללתו בתוכנית החיסונים הלאומית התקיים ב-25/12/2018.
רוקחת הרפואות מסיילם
רוקחת הרפואות מסיילם (באנגלית: The Physick Book of Deliverance Dane) הוא רומן היסטורי מאת קתרין האו אשר יצא לאור בשנת 2009. הספר מציג 2 תקופות, לכל אחת גיבורה משלה: א. 1991 (ימינו) - בה הגיבורה היא קוני גודווין, סטודנטית לדוקטורט בהיסטוריה אמריקנית; ב. 1681-1692 (ימי הביניים - תקופת ציד המכשפות בסיילם) - בה הגיבורה היא דליוורנס (ליווי) דיין, מרפאה אשר מואשמת בכישוף.
הספר הגיע למקום השני ברשימת רבי המכר של הניו יורק טיימס במהלך חודש יוני 2009 (סיפורת-כריכה קשה).
הספר תורגם מאנגלית לעברית בשנת 2011 על ידי יעל אכמון ויצא לאור בכנרת זמורה-ביתן דביר.
יאן בוריל
יאן בוריל (בצ'כית: Jan Bořil; נולד ב-11 בינואר 1991) הוא כדורגלן צ'כי, המשחק בעמדת המגן השמאלי בסלביה פראג ובנבחרת צ'כיה.
קריירה בינלאומית
הוא ערך את הופעת הבכורה שלו במדים של הנבחרת הצ'כית ב-1 בספטמבר 2017 במשחק במסגרת מוקדמות מונדיאל 2018 מול נבחרת גרמניה.
הר אנדרומדה (איי סנדוויץ' הדרומיים)
הר אנדרומדה (באנגלית: Mount Andromeda) הוא הר שגובהו 549 מטרים, המוקם באיי קנדלמאס, באיי סנדוויץ' הדרומיים.
נתנאל בן ישעיה
רבי נתנאל בן ישעיה (חי במחצית הראשונה של המאה ה-14), היה מגדולי רבני יהדות תימן הראשונים. רבי נתנאל היה פרשן מקרא והלכה. הוא חיבר את הפירוש "נור אלצ'לאם" ("מאור האפלה") על התורה. ספר זה נכתב בערבית בשנת ה'פ"ט (1329). רובו ככולו של החיבור נתון להלך הרוח והמחשבה הפילוסופית הרציונלית שהתווה הרמב"ם, אם כי רבי נתנאל לא נמנע מלשלב בחיבורו רעיונות מחשבתיים שאינם מבית מדרשו של הרמב"ם אלא מתורתם של רבי יהודה הלוי והרמב"ן. גם מעט רעיונות הנראים קבליים הובאו בחיבורו אף כי בזמנו טרם נתפשטו בתימן ספרי חכמי הקבלה. בהקדמה לפירושו מודיע רבי נתנאל כי בחיבורו דברים המתאימים להמוני העם ודברים המתאימים לבעלי החכמה "ודברים שלא יתאימו למקצת בני אדם אז יחשבוהו כאילו לא נכתב והוא מה שהביאו בעלי הדרשות מדברים הנמנעים".
מתוך חיבורו מאור האפלה ניכר שרבי נתנאל היה בקיא במיוחד בכל חדרי הספרות המדרשית העתיקה. במקרים רבים הוא מאיר עיניים בפרשנותו הבהירה ובגישתו הישרה לכל עניין.
מלבד פירושו על התורה, הוא חיבר עוד פירוש על "משנה תורה" לרמב"ם. הרב יחיא קאפח מעיד כי ספר זה היה נלמד כמעט עד הדור האחרון לגלות תימן בבית מדרשו של רבו הרב חיים קורח. על פי עדותו, היה רבי נתנאל מציין את מקורות דברי הרמב"ם בשני התלמודים וזולתם ומפרש דברים שלכאורה סתומים בדברי הרמב"ם. כמו כן כתב פירוש על הלכות שחיטה לרמב"ם, ייתכן שחיבור זה כלול בחיבורו הגדול על הרמב"ם. לעת עתה נמצאו רק שרידים מעטים מחיבור זה.
התייר ר' יעקב ספיר שביקר באמצע המאה ה-19 בתימן כותב בספרו אבן ספיר כי ראה את חיבורו מאור האפלה בבית אחד הרבנים והוסיף "והספר הזה נחשב אצלם טהור וקדוש אשר לא יכולתי להשיגו".
הספר "מאור האפלה" יצא לראשונה לאור במקור ותרגום על ידי הרב יוסף קאפח בשנת ה'תשי"ז (1957).
חוג הכפר הירוק
חוג הכפר הירוק הייתה קבוצה פוליטית במפלגת העבודה. החוג הוקם בשנות ה-70 על ידי תומכיו של שמעון פרס, שראה עצמו מועמד לרשת את גולדה מאיר. עם האישים הבולטים בחוג נמנו אשר ידלין, אברהם עופר ושולמית אלוני. כבר בראשית דרכה החזיקו אנשי החוג בתפקידי מפתח בהסתדרות, בסוכנות היהודית ובמוסדות המפלגה. פרשת השחיתות שבה הסתבך ידלין בעת שכיהן כמנכ"ל קופת חולים הכללית וביטול מינויו לתפקיד נגיד בנק ישראל החלישה מאוד את החוג. עם התאבדותו של שר השיכון אברהם עופר, החוג למעשה התפרק.
הקמת השמינייה
בכנסת ה-12 הוקם החוג מחדש על ידי חברי הכנסת חיים רמון וניסים זווילי. חברו אליהם עמיר פרץ (שייצג במפלגה את עיירות הפיתוח), אברהם בורג, יוסי ביילין, חגי מרום (איש התק"ם), יעל דיין, ונואף מסאלחה (נציג המגזר הערבי). קבוצה זו, שכללה 8 חברי כנסת, נודעה בכינוי "השמינייה". גם חוג זה נכשל בניסיונו לכבוש את המפלגה וחבריו עזבו בהדרגה את המפלגה או את הפוליטיקה. זווילי ומרום עברו למפלגת המרכז, ביילין ודיין הצטרפו למרצ, בורג עזב את החיים הפוליטיים, מסאלחה לא נבחר מחדש לכנסת ורמון עזב לקדימה דווקא לאחר שחברו לשמיניה. עמיר פרץ הפך ליו"ר המפלגה בנובמבר 2005.
לאוטראר (קרחון)
קרחון לאוטראר (בגרמנית: Lauteraargletscher) הוא קרחון יבשתי וזרוע של קרחון אונטראר המהווה חלק מקרחוני ארה המהווים את מקורות נהר הארה ברכס האלפים הברניים בקנטון ברן בשווייץ.
אורך הקרחון הוא 9 קילומטר ורוחבו קילומטר אחד ובסך הכל מכסה הקרחון שטח של 9 קמ"ר.
הקרחון מתחיל בשיפועו המזרחי של ההר לאוטרארהורן בגובה של 3,100 מטר מעל פני הים, בין ההרים שרקהורן וברגלישטוק וממשיך מדרום להר האוויגשנייהורן המפריד בינו לבין קרחון גאולי, ועד להר ההינדרשטוק שם הוא חובר לקרחון פינסטראר בגובה של 2,400 מטר, ומשם הם זורמים יחדיו ונשפכים לאגם גרימזל בגובה של 1,880 מטר.
קאסה רוסאדה
קאסה רוסאדה (בספרדית: Casa Rosada; מילולית: "הבית הוורוד") הוא כינויו של מקום העבודה המרכזי של נשיאי ארגנטינה. הקאסה רוסאדה ממוקם בצדה המזרחי של פלאסה דה מאז'ו בבואנוס איירס, והוא זכה לכינוי זה בשל צבעו הוורוד. מעונם הרשמי של נשיאי ארגנטינה, קינטה דה אוליבוס, שוכן בעיר אוליבוס, השייכת לפרובינציית בואנוס איירס. העיר סמוכה לבירה הפדרלית בואנוס איירס.
היסטוריה
במקום בו שוכן היום הקאסה רוסאדה שכן בעבר מבצר שהוקם ב-1594 כדי להגן על בואנוס איירס. ב-1713 הורחב המבצר עד לכדי שטח של כ-10 דונמים, נבנו בו צריחים, והוא החל לשמש את מושלי המושבה, ועם כינונה של מלכות המשנה של ריו דה לה פלטה ב-1776 - את מושליה של זו.
בשנות ה-90 של המאה ה-19 נערכו בקאסה רוסאדה שיפוצים נוספים, והמבנה במראהו הנוכחי נחנך ב-1898. ב-1957 נחנך במבנה מוזיאון הכולל מידע אודות נשיאי ארגנטינה לדורותיהם וחפציהם האישיים.
בורדרלנדס (סרט)
הסרט עתיד לעלות לאקרנים תחת הפצתה של סרטי ליונסגייט.
תקציר העלילה
לילית, פורעת חוק ידועה לשמצה עם עבר מסתורי, חוזרת בחוסר רצון לכוכב הבית שלה, פנדורה, במטרה למצוא את בתו הנעדרת של האיש החזק והאכזר ביותר ביקום, אטלס. על מנת להצליח במשימתה, לילית יוצרת ברית עם צוות בלתי צפוי – רולנד, שכיר חרב עילית לשעבר; טיני טינה, נערה פראית; קריג, שומר ראשה השרירי אך מאותגר רטורית של טינה; פטרישיה טאניס, מדענית בלתי-שפויה בעליל; וקלפטראפ הרובוט. יחד, הקבוצה הלא-שגרתית נאלצת להילחם במפלצות חייזריות ושודדים מסוכנים על מנת למצוא ולהגן על הנערה הנעדרת, שעשויה להחזיק את המפתח לכוח בלתי נתפס שישנה את גורל היקום.
צוות השחקנים והדמויות
בנוסף, פן ז'ילט, שדיבב במשחק "Borderlands 3", עתיד להופיע בסרט בהופעת קמע ככומר העורך חתונה.
הפקה
פיתוחו של עיבוד קולנועי לסדרת משחקי הווידאו "Borderlands" הוכרז לראשונה באוגוסט 2015, כאשר סרטי ליונסגייט הכריזו על פיתוח הפרויקט יחד עם ארי ואבי ארד. בפברואר 2020, נמסר שהקולנוען איליי רות' יהיה אמון על בימוי הסרט מתוך תסריט שכתב קרייג מאזין, ושהמפיק אריק פייג יצטרף להפקת הסרט.
ליהוק
בתחילת מאי 2020, דווח על כניסתה של קייט בלאנשט לתהליכי משא ומתן על גילום דמותה של לילית, ובהמשך החודש אושר רשמית על ידי סרטי ליונסגייט שבלאנשט תגלם את דמותה של לילית. בינואר 2021, דווח על ליהוקו של קווין הארט לגילום דמותו של רולנד. בפברואר 2021, אושר ליהוקה של ג'יימי לי קרטיס לגילום דמותה של ד"ר פטרישיה טאניס, ושל ג'ק בלאק לדיבוב קולו של קלפטראפ. בחודש שלאחר מכן, אריאנה גרינבלט ופלוריאן מונטיאנו לוהקו לגילום דמויותיהם של טיני טינה וקריג, בהתאמה, ואושר ליהוקה של היילי בנט לתפקיד שטרם פורסם. באפריל 2021, עם תחילת הצילומים, אושר ליהוקם של אדגר רמירז, אוליבר ריכטרס, ג'נינה גבנקה, ג'ינה גרשון, שאיין ג'קסון, צ'ארלס באבלולה, בנג'מין ביירון דייוויס, סטיבן בויאר, ריאן רדמונד ובובי לי. פן ז'ילט, שלקח חלק בדיבוב עבור המשחק "Borderlands 3", חשף. שהוא עתיד להופיע בהופעת קמע ככומר בחתונה.
צילומים
צילומי הסרט החלו ב-1 באפריל 2021 בהונגריה.
ועדת ששינסקי (מס הכנסה)
ועדת המומחים לרפורמה במס הכנסה ליחידים, שנודעה בשם ועדת ששינסקי, על שם העומד בראשה, פרופ' איתן ששינסקי, היא ועדה ציבורית שמונתה על ידי שר האוצר, משה נסים, ונתבקשה להגיש המלצות לרפורמה מקיפה במס הכנסה בישראל.
הוועדה מונתה ב-18 ביוני 1987, והגישה המלצותיה בחודש פברואר 1988. בנוסף לפרופ' ששינסקי היו חברים בוועדה פרופ' דן גלאי, רו"ח דב ספיר, פרופ' אפרים צדקה וד"ר אמנון רפאל.
בכתב המינוי הנחה שר האוצר את הוועדה להבטיח את המטרות הבאות:
בדין וחשבון שהגישה מנתה הוועדה את העקרונות הכלליים שלאורם גיבשה את המלצותיה:
עיקר המלצות הוועדה:
רייצ'ל לוין
רייצ'ל ל' לוין (באנגלית: Rachel L. Levine; נולדה ב־28 באוקטובר 1957) הוא רופא ילדים יהודיי-אמריקאי המכהן כעוזר מזכיר הבריאות ושירותי האנוש האמריקאי, קודם לכן כיהן כמזכיר הבריאות של מדינת פנסילבניה. הוא משמש במקביל פרופסור לרפואת ילדים ופסיכיאטריה בבית הספר לרפואה של אוניברסיטת המדינה של פנסילבניה. הוא שימש כרופא הכללי של פנסילבניה (2015–2017) ומזכיר הבריאות של פנסילבניה (2017–2021). הוא אחד מקומץ פקידי ממשל טרנסג'נדרים גלויים בארצות הברית.
ב-19 בינואר 2021 הכריז הנשיא הנבחר ג'ו ביידן שלוין יכהן כעוזרת מזכיר הבריאות של ארצות הברית, תחת חבייר ביסרה. עם אישור מינויו בסנאט, נהייה לוין לאיש הטרנסג'נדר הראשון בהיסטוריה של ארצות הברית שמכהן בתפקיד פדרלי שעבר אישורו של הסנאט.
ביוגרפיה
לוין נולדה וגדלה בעיירה וייקפילד שבמסצ'וסטס בשם ריצ'רד, בן למשפחה יהודית. היא למדה בבית ספר של יום ראשון יהודי ועשתה בר מצווה. היא בוגרת תואר ראשון מהרווארד ודוקטור לרפואה מאוניברסיטת טוליין. בשנים 1988–1993 עבדה בבית החולים מאונט סיני שבניו יורק וסיימה התמחות ברפואת ילדים והתמחות-על במתבגרים.
בשנת 1993 עברה לוין ממנהטן למרכז פנסילבניה והצטרפה לצוות בית הספר לרפואה של אוניברסיטת המדינה של פנסילבניה (פן סטייט) שבהרשי. היא הקימה את המחלקה לרפואת מתבגרים ואת היחידה להפרעות אכילה. בשנים 2015–2017 שימשה בתפקיד הרופאה הכללית של פנסילבניה.
לוין כיהנה כחברת דירקטוריון בארגון "שוויון פנסילבניה", שעיסוקו בשוויון זכויות ללהט"ב. ב-24 במרץ 2021 אישר הסנאט של ארצות הברית את מינויה לעוזרת מזכיר הבריאות ושירותי האנוש של ארצות הברית. מדובר באישור המינוי הראשון בהיסטוריה של ארצות הברית של אדם טרנסג'נדר כלשהו למשרה פדרלית. האישור עבר בתמיכתם של 52 סנאטורים מול 48 שהתנגדו.
באוקטובר 2021 מונתה לאדמירל (4 כוכבים) כראש שירות בריאות הציבור.
חייה האישיים
לוין הייתה נשואה למרתה פיזלי ולזוג שני ילדים, דייוויד ודיאנה. בשנת 2011 עברה לוין את השינוי המגדרי והפכה מגבר לאישה, וב-2013 התגרשו בני הזוג. היא מספרת כי נהגה להופיע במחזמר ולדבריה יש לה "בריטון נחמד מאוד" והיא "לא הצליחה ללמוד לשיר אלט".
בחור קשוח
בחור קשוח (באנגלית: Mr. Nice Guy) הוא סרט פעולה בכיכובו של ג'קי צ'אן משנת 1997. הסרט מתרחש במלבורן שבאוסטרליה.
עלילה
עיתונאית הטלוויזיה האוסטרלית דיאנה (גבריאלה פיצפטריק), מתעדת עסקת קוקאין בין המאפיה האיטלקית לבין כנופיית רחוב בשם "השדים" שמשתבשת ומביאה לכך שמנהיג "השדים" נהרג על ידי ראש המאפיה ג'יאנקרלו (ריצ'רד נורטון). דיאנה מתגלה על ידי המאפיה ובורחת, והם רודפים אחריה כדי להשיג את קלטת התיעוד. במהלך הבריחה היא נתקלת בג'קי (ג'קי צ'אן) שהוא למעשה שף בתוכנית בישול בטלוויזיה. ג'קי מסייע לה להימלט מן הרודפים אחריה, ובמהלך המרדף היא בטעות מחליפה את קלטת הווידאו באחד מקטעי הבישול של ג'קי.
ג'קי נפרד ממנה ומגיע לארוחה אצל חבירו רומיאו המכהן כקצין המשטרה של העיר, שם הוא משאיר את הקלטת בלי לדעת שזו הקלטת עם התיעוד. ילדיו של רומיאו צופים בסרטון בלא להיות מודעים למשמעותו. בינתיים דיאנה חוזרת לביתה ומתכוננת לתוכניתה בערב שתחשוף את הפשע המתועד, אך הכנופיה מגיעה לביתה של דיאנה ומאלצת אותה לתת להם את הקלטת, מהר מאוד הם מבינים שהקלטת שאצלה אינה זאת עם התיעוד, ולשאלתם היא עונה שהקלטת נמצאת אצל ג'קי. הם לוקחים אותה איתם אבל היא מצליחה להסיח את דעתם ולברוח. בינתיים חברתו של ג'קי מיקי (מיקי לי) מגיעה לבקרו והיא מתלווית אליו לאירוע צדקה שבו הוא משתתף כשף, במהלך האירוע המאפיה מגיעה ותוקפת אותו.
ג 'קי נמלט עם חברתו מהמאפיה הרודפת אחריו, ולבינתיים דיאנה נכנסת לביתו לחפש את הקלטת, לקישה העוזרת בית מגלה אותה ותוקפת אותה. ג'קי, שבינתיים מגיע הביתה מסלק את דיאנה מהבית אך היא חוזרת מיד ומספרת שהתוקפים מתקרבים, ג'קי אוסף את כולם ליציאה מהגג והם מצליחים להימלט ברגע האחרון.
הם מחליטים להסתתר בביתה של לקישה, אבל כנופיית השדים מצליחה לאתר אותם ולחטוף את מיקי, הם הופכים אותה לבת ערובה עבור הקלטת. ג'קי בשיתוף עם המשטרה קובע איתם פגישה כדי לעשות חילופין, אך ברגע האחרון ה"שדים" שמים לב לנוכחות המשטרה ונמלטים מהמקום. ג'קי, כועס על התנהגותם הבלתי מקצועית של השוטרים, ופותח במרדף אחרי ה"שדים", אבל הם מצליחים לחטוף אף אותו ומכניסים אותו לתוך הטנדר שלהם. ה"שדים" מתקשרים לג'יאנקרלו ומבשרים לו שהם מוכנים לעסקה נוספת של סמים, ואף יש להם את הקלטת בידם, ג'יאנקרלו שמח לשמוע זאת ומזמין אותם לביצוע העסקה. לאחר שהם מסיימים לשוחח, ג'קי מצליח לתקוף את ה"שדים" ולהימלט מהטנדר שגרם לתאונת שרשרת רצינית, והוא משיג מידע מהם שמיקי נמצאת באתר בנייה. בינתיים המשטרה מגיעה, ועוצרת את כל החברים. ג'קי מבקש מהמשטרה שלא יפריעו לו להציל את חברתו.
לקישה דיאנה וג'קי הולכים לאתר בניה, ג'קי נכנס לבדו לחלץ את מיקי, ובאותו זמן ג'יאנקרלו וחבריו מגיעים לסיים חשבונות עם כנופיית ה"שדים", הם מחסלים את הכנופיה מלבד אחת מחברות הכנופיה המצליחה להימלט, ולוקחים את הקוקאין ואת מיקי, דיאנה, ולקישה איתם, ולאחר קרב ארוך הם לוקחים אף את ג'קי איתם. באותו זמן רומיאו קצין המשטרה מגלה את בנו צופה בקלטת המבוקשת, שם הוא מגלה שג'יאנקרלו קשור לכל העניין.
בבית של ג'יאנקרלו, ג'קי נאלץ להשתתף במאבק לא הוגן שבו ידיו ורגליו תפוסות בחבלים המוחזקים על ידי חברי המאפייה. לאחר המאבק ג'יאנקרלו פוקד על אנשיו להרוג את ג'קי ואת הנשים באתר הבנייה שמחוץ לביתו, ג'קי מצליח לתקוף את שוביו ולהיכנס לרכב מכרה ענק השוקל 120 טון. עם הרכב הוא נוסע לעבר ביתו של ג'יאנקרלו והורס את כולו, המשטרה ורומיאו שמגיעים למקום ומגלים את הקוקאין בביתו של ג'יאנקרלו, מחליטים לציין כי הם לא היו עדים לשום דבר וכי זה היה רק ​​קרב כנופיה, ובכך ג 'קי אינו נעצר בעוד המאפיונרים נעצרים על החזקת קוקאין.
הכנסות
הסרט עלה לאקרנים בראש השנה הסינית בשנת 1997 בהונג קונג, והיה לשובר קופות עם הכנסות שהגיעו ל - HK $ 45,420,457. בצפון אמריקה ההצלחה הייתה פחות מרשימה, שם היא נפתחה ב-20 במרץ 1998 ב-1,463 בתי קולנוע. בסוף שבוע הפתיחה, ההכנסות עמדו על 5,250,704 דולר (3,588 דולר למסך), והגיעו עד לסך של 12,716,953 דולר.
לואיס לאקאז'ה פו
לואיס אלברטו לאקאז'ה פו (בספרדית: Luis Alberto Lacalle Pou; נולד ב-11 באוגוסט 1973) הוא עורך דין ופוליטיקאי אורוגוואי המכהן כנשיא אורוגוואי, החל מ-1 במרץ 2020. פו הוא הנשיא הצעיר ביותר שנבחר באורוגוואי.
ביוגרפיה
נולד במונטווידאו, אביו הוא הנשיא לשעבר לואיס אלברטו לאקאז'ה (1990–1995) ואמו היא הסנאטורית ג'ולין פו. סיים תואר במשפטים באוניברסיטה הקתולית של אורוגוואי.
לאקאז'ה נבחר לראשונה לקונגרס האורוגוואי בגיל 26 בלבד. בשנת 2014 התמודד לראשונה בבחירות לנשיאות אך שהפסיד למועמד מפלגת השלטון טאבארה ואסקס. לאחר שהפסיד בבחירות הקודמות, הוא נבחר לסנאטור ונערך להתמודדות נוספות על התפקיד.
ב-1 במרץ 2020 ניצח לאקאז'ה בבחירות לתפקיד נשיא אורוגוואי מטעם מפלגת האופוזיציה השמרנית של אורוגוואי. לפי תוצאות לא רשמיות, לאקאז'ה קיבל 48.7% מהקולות, בעוד שיריבו בסיבוב המכריע שנערך סיים עם 47.5%. פער הקולות בין השניים היה 28,666 בלבד.
לאקאז'ה נחשב כשמרן ומטרת מדיניותו הכלכלית היא להטיב עם המגזר העסקי. במסגרת הבחירות הוא הבטיח להתניע מחדש את הכלכלה, תוך שהוא מותח ביקורת על "ההוצאות הפזיזות" של ממשלות השמאל קודמות. בקמפיין הוא אמר שיפרוס השוטרים נוספים ברחובות, ויטפל ביוקר המחיה תוך נקיטת אמצעי צנע.
יחסו לישראל
באוגוסט 2023 הכריז לאקאז'ה פו על כוונתו לפתוח משרד דיפלומטי בירושלים.
שניידר אלקטריק
שניידר אלקטריק (בצרפתית: Schneider Electric) הוא תאגיד בינלאומי למוצרים בתחום ייצור, הולכה ובקרת מערכות אספקת חשמל שמקורו ומרכזו בצרפת. נכון ל-2019 היו לחברה הכנסות של כ-27 מיליארד אירו והיא מעסיקה כ-155,000 עובדים ברחבי העולם.
היסטוריה
החברה נוסדה ב-1836 על ידי האחים אז'ן ואדולף שניידר בעיר קרוזו (Le Creusot) בשם "שניידר ושות'" (Schneider et Cie) ועסקה בייצור מנועים חשמליים וקטרי רכבת. באותה עת הייתה חלק מתאגיד וסטינגהאוס. החברה נודעה בהתמחות עולמית בייצור פטישי קיטור ופטיש הקיטור הענק שייצרה ב-1877 הפך לסמלה של העיר קרוזו.
לקראת מלחמת העולם הראשונה עסקה החברה בייצור תותחים, תותחי רכבת, תותחים ימיים ואף טנק (שניידר CA1, שהיה הטנק הצרפתי הראשון). לאחר המלחמה לא חזרה לעסקי הנשק ופנתה לפיתוח מוצרים בתחום הנדסת חשמל ותעשיית פלדה. בין היתר עסקה בשנים אלה בפיתוח הרכבת התחתית של פריז. החברה, שנקראה "קבוצת שניידר" המשיכה במסלול זה עד 1980.
ג'יוג'איגואו
גְ'יוֹגָ'איגוֹאוּ (מנדרינית: 九寨沟, פין-יין: Jiǔzhàigōu; מילולית: "עמק תשעת הכפרים"; טיבטית: Sicadêgu) הוא פארק לאומי בצפון מחוז סצ'ואן שבסין. הפארק ידוע בשל צבעיהם הססגוניים של אגמיו ומפלי המים שבו.
שניידר אלקטריק
היסטוריה
בשנת 2001 רכשה שניידר אלקטריק את המתחרה שלה חברת לגראן (Legrand) תמורת 6.2 מיליארד דולר, אך הנציבות האירופית חסמה את העסקה מחשש לפגיעה בתחרות. המיזוג עמד להפוך את שניידר ליצרנית הגדולה בעולם של ציוד חשמלי.
ג'יוג'איגואו
ראשיתו של הפארק באיסור שהטילה ממשלת סין על כריתת עצים באזור ב-1979. ב-1982 הוא הוכרז כפארק לאומי, וב-1984 נפתח למבקרים. ב-1987 הושלמה בנייתם של מתקנים שונים להקלה על הביקור במקום. ב-1992 הכריז עליו אונסק"ו כאתר מורשת עולמית וב-1997 כשמורה ביוספרית.
שניידר אלקטריק
היסטוריה
בשנת 2007 רכשה את חברת APC - American Power Conversion Corporation.
ג'יוג'איגואו
גאוגרפיה
ג'יוג'איגואו שוכן בקצהו הדרומי של רכס מינשאן, בסמוך לגבול עם מחוז גאנסו, כ-330 ק"מ צפונית לצ'נגדו. שטחו של הפארק כ-720 קמ"ר, והוא מוקף ב-600 קמ"ר נוספים של אזור חיץ. גובהו נע בין 2000 מ' מעל פני הים לבין 4,764 מ', בפסגה הגבוהה ביותר - הר גָנְזִיגוֹנְגָאִי.
שניידר אלקטריק
פעילות בישראל
החברה פעילה בישראל משנת 1999, כסניף מקומי של שניידר אלקטריק העולמית. בסניף הישראלי, המנוהל על ידי פיליפ ברמי, עובדים כ-120 איש והוא מעורב בפרויקטים רבים, דוגמת הקמתו של מערך האנרגיה בנמל התעופה רמון שבנגב, ופרויקטי תשתיות נוספים. החברה גם משקיעה בחברות הזנק בישראל.
חברת הבת APC פעילה בישראל משנת 2006, עוד לפני שנרכשה בידי שניידר.
ג'יוג'איגואו
גאוגרפיה
הטמפרטורה הממוצעת בפארק היא 7.2°. החודש החם ביותר הוא יולי, בו מגיעה הטמפרטורה ל-17°, והחודש הקר ביותר הוא ינואר, בו מגיעה הטמפרטורה ל-1°-. מדי שנה יורדים בממוצע 661 מ"מ גשם, בעיקר בין מאי לאוקטובר.
גורמים רבים השפיעו על עיצוב נופי הפארק: תופעות קרסטיות, תנועת קרחונים, פעילות הידרולוגית, וכן רעידות האדמה שנגרמו עקב מיקומו בתפר שבין הלוחות הטקטוניים צ'ינגהאי-טיבט ויאנגצה.
הסלעים השכיחים בתחומי הפארק הם דולומיט, טוף, אבן חול ופצלים.
בתחומי הפארק שלושה ערוצי נחלים, ממקורותיו של נהר ג'יאלינג, שהוא חלק מאגן הניקוז של נהר יאנגצה. הערוצים, בצורת האות "Y", כוללים את רִיזֶה וזֶצָ'אוָוה, הזורמים צפונה ונשפכים לשוּגֶ'נְג.
בין הנחלים פזורים עשרות אגמים בצבעי כחול, ירוק וטורקיז, המכונים על ידי הטיבטים "הָאִידְזִי" - "בני הים". האגמים, שהם שרידים של קרחונים קדומים, נוצרו עקב מפולות סלעים. ההבדלים בין צבעיהם נובעים מההבדלים בין עומקם, הצמחייה הגדלה בסביבתם והמשקעים שבהם. חלק מהאגמים צלולים מאוד, בשל ריכוז גבוה של סידן פחמתי.
אוכלוסיית הפארק
באזור הפארק מתגוררים מזה מאות שנים טיבטים ובני צ'יאנג. נכון לשנת 1997 התגוררו בו כאלף תושבים. על התושבים נאסר לעסוק בחקלאות והם מתפרנסים מתיירות ומסובסידיות שמעניקה להם ממשלת סין.
תיירות
מיקומו המבודד של הפארק הלאומי ג'יוג'איגואו מקשה על הגעת תיירים אליו. העיר הגדולה הקרובה ביותר אליו, צ'נגדו, מרוחקת עשר שעות נסיעה ממנו. מאז 2004 נסלל כביש מהיר שמקצר בהדרגה את משך הנסיעה. בשנת 2003 נפתח בסמוך לפארק שדה תעופה, המשרת טיסות סדירות מצ'נגדו ומצ'ונגצ'ינג ובעונת התיירות גם משיאן. כן פועל בסמוך לפארק מנחת מסוקים.
נחל זצ'אווה
נחל זצ'אווה (则查洼沟; פין-יין: Zécháwā) זורם לאורך 18 ק"מ בדרום-מזרח העמק. עם אתריו המרכזיים נמנים אתרים אלה:
ג'יוג'איגואו בתרבות
סצינות רבות מסרט הקולנוע "גיבור" צולמו באגם חץ הבמבוק. במפל הפנינה צולמה סצנה בעיבוד טלוויזיוני ל"המסע למערב".
אדוארד גריי
אדוארד גריי, ויקונט גריי הראשון מפולודון (באנגלית: Edward Grey, 1st Viscount Grey of Fallodon; 25 באפריל 1862 - 7 בספטמבר 1933) היה פוליטיקאי ואורניתולוג בריטי, אשר נודע בעיקר עקב כהונתו כשר החוץ של בריטניה במהלך מלחמת העולם הראשונה.
ביוגרפיה
גריי נבחר לבית הנבחרים הבריטי לראשונה ב-1885 מטעם המפלגה הליברלית. הוא נתמנה לשר החוץ בממשלה הליברלית החל ב-1905 ונשאר בתפקידו זה במשך 11 שנים - הכהונה הארוכה ביותר בתולדות משרד החוץ הבריטי. עוד לפני המלחמה נודע גריי כשר חוץ בעל יכולות מרשימות, ובין הישגיו נרשמו ההסכם האנגלו-רוסי, אשר הביא לסיומו של המשחק הגדול, ייצג את בריטניה במהלך המשבר המרוקאי השני וכן במשא ומתן הדיפלומטי הבינלאומי בעקבות מלחמות הבלקן ב-1913.
לקראת מלחמת העולם הראשונה היה גריי מעורב במספר פרשיות אשר, בסופו של דבר, הובילו לפריצתה. כך, למשל, ניסה ללא הצלחה לגשר בין האימפריה האוסטרו-הונגרית וסרביה. מחדלו הגדול הוא אולי בכך שלא הבהיר את עמדת בריטניה לגרמניה באותה העת, כי על האחרונה לקיים ולהגן על עמדתה הנייטרלית של בלגיה. כאשר העביר המסר לבסוף, כוחות גרמנים כבר החלו להתאסף לקראת פלישה לבלגיה והקבינט הבריטי הכריז מלחמה על הגרמנים. בתחילת המלחמה הוא אמר "האורות כבים" הערה שזכה לתשומת לב בזמנו.
במהלך המלחמה עצמה המשיך גריי לכהן כשר החוץ הבריטי. בנצלו את יכולתיו הדיפלומטיות ניהל גריי משא ומתן עם מספר מדינות אשר סייעו למדינות ההסכמה. כך למשל סייע בכניסתה של איטליה למלחמה וכן הבטיח לאימפריה הרוסית שטחים מאימפריה העות'מאנית.
גריי איבד את משרתו כשר החוץ של בריטניה בטרם נסתיימה המלחמה בעקבות חילופי השלטון בממשלה הבריטית. הוא המשיך בקריירה הפוליטית, עתה באופוזיציה. במהלך תקופה זו קיבל על עצמו את תואר האצולה ויקונט גריי הראשון, אך שושלתו של תואר זה נסתיימה עם מותו. בשנים 1919–1920 כיהן כשגריר בריטניה בארצות הברית.
אלפא רומיאו 164
אלפא רומיאו 164 (באיטלקית: Alfa Romeo 164) היא מכונית סלון מתוצרת יצרנית הרכב האיטלקית אלפא רומיאו אשר יוצרה באיטליה בין השנים 1987–1998.
אלברטו מורנו
אלברטו מורנו פרס (בספרדית: Alberto Moreno Pérez; נולד ב-5 ביולי 1992) הוא כדורגלן ספרדי המשחק בעמדת המגן השמאלי בוויאריאל.
אילז'ה
אִילְזָ'ה (בפולנית: Iłża; ביידיש: דרילץ') היא עיירה במחוז ראדום שבפרובינציית מזוביה, פולין, 30 ק"מ מדרום לראדום ובה כ-5,100 תושבים.
אלברטו מורנו
קריירת מועדונים
לאורך שנות הקריירה הראשונות שלו שיחק מורנו, יליד סביליה, בקבוצת הכדורגל של העיר. הוא החל את דרכו במחלקת הנוער של המועדון וב-2011 שיחק בקבוצת המילואים של המועדון, סביליה אתלטיקו. באפריל 2012 שיחק לראשונה בקבוצה הבכירה של העיר בליגה הספרדית הראשונה אך רק בפברואר 2013 הצטרף באופן קבוע לקבוצה הראשונה של המועדון. בסוף עונת זכה עם הקבוצה בליגה האירופית. מורנו פתח בהרכב למשחק הגמר, בו ניצחה סביליה בדו-קרב בעיטות עונשין.
אילז'ה
תולדות העיר
רוב המאה ה-19 הייתה אילז'ה בשטח פולין הקונגרסאית שבשליטת רוסיה. העיר נהרסה בהתקוממות בשנת 1831. במרד הפולני של 1863-1864 ניטשו באילז'ה קרבות בין המורדים הפולנים והצבא הרוסי. במלחמת העולם הראשונה חרבה העיר שוב.
אלברטו מורנו
קריירת מועדונים
ב-16 באוגוסט 2014, ביום פתיחת עונת 2014/2015 של הליגה האנגלית, חתם מורנו במועדון האנגלי ליברפול, ששילמה לסביליה 12 מיליון ליש"ט תמורת העברתו. ערך את הופעתו הבכורה נגד מנצ'סטר סיטי בהפסד 1–3, וכבש את שערו הראשון בהופעה השנייה נגד טוטנהאם הוטספר בניצחון 0–3. הוא העפיל עם קבוצתו לגמר הליגה האירופית 2016, שם פגשה את קבוצתו לשעבר סביליה. מורנו הפגין יכולת חלשה במשחק, שהובילה לביקורת חריפה כלפיו. במיוחד בלטו טעויותיו של מורנו בשער השוויון של סביליה, כאשר הרחקה לא טובה שלו העבירה את הכדור לספרדים בחצי המגרש של קבוצתו, ובהמשך המהלך העביר מריאנו את הכדור בין רגליו של מורנו בדרך לבישול השער.
אילז'ה
יהודי אילז'ה
באמצע המאה ה-19 היו כרבע מתושבי אילז'ה יהודים, ובסוף המאה ה-19 היו כ-40% מתושבי העיר יהודים. בפרוץ מלחמת העולם השנייה חיו באילז'ה כ-1,900 יהודים. כעבור שלושה ימים נתפסו מאות יהודים ברחובות ונלקחו לעבודת כפייה בפינוי הריסות. בנובמבר 1939 הוקם באילז'ה יודנרט. באפריל 1940 נצטוו היהודים לשאת סרטי שרוול לבנים שעליהם מגן דוד. ביולי 1941 רוכזו יהודי אילז'ה בגטו לא מגודר. ב-15 באוקטובר 1942 הוליכו שוטרים פולנים בפיקודם של אנשי אס-אס את יושבי הגטו לתחנת הרכבת, ומשם הם גורשו למחנה ההשמדה טרבלינקה.
אילז'ה אחרי מלחמת העולם השנייה
בפולין שאחרי המלחמה נותרה אילז'ה עיר קטנה, ללא תעשייה, אך סמוכה למרכז התעשייתי המתפתח של סטרחוביצה. היום היא חלק מפרובינציית מזוביה בפולין.
אלברטו מורנו
קריירת מועדונים
ב-26 במאי 2021 זכה עם ויאריאל בליגת האירופית לאחר שקבוצתו ניצחה בפנדלים את קבוצת מנצ'סטר יונייטד.
אלקסי סואייה
אלקסי בנואה סואייה (בצרפתית: Alexis Benoist Soyer; 4 בפברואר 1810 – 5 באוגוסט 1858) היה שף צרפתי שהתפרסם מאוד באנגליה הוויקטוריאנית. הוא גם ניסה לצמצם את הסבל של רעב תפוחי האדמה הגדול באירלנד, ולשפר את המזון שסופק לחיילים הבריטיים במלחמת קרים.